
UVODNA RIJEČ NAČELNICE

Uvodna riječ načelnice
Provedbeni program Općine Krašić za razdoblje 2025.–2029. godine usmjeren je na projekte koji će unaprijediti kvalitetu života u našoj zajednici. Dokument jasno povezuje potrebe stanovnika s financijskim mogućnostima Općine te određuje što, kada i s kojim sredstvima planiramo ostvariti.
U iduće četiri godine provodit ćemo projekte s konkretnim učincima – izgradnju novog dječjeg vrtića, uređenje javnih prostora i groblja, izgradnju i sanaciju prometnica i nogostupa, digitalizaciju općinske uprave, potpore poljoprivrednicima, mladima i starijima, te sanaciju divljih odlagališta.
Svi su projekti planirani u skladu s proračunskim mogućnostima i načelima fiskalne odgovornosti. Svaki euro mora biti uložen promišljeno, zakonito i u korist mještana.
Kao načelnica, svjesna sam odgovornosti koju nosim – i prema proračunu, i prema ljudima. Moj je zadatak osigurati da se svaka odluka donosi razumno, transparentno i s dugoročnim učinkom za našu zajednicu.
Krašić je mjesto bogate tradicije, vjere i zajedništva, ali i prostor novih prilika i razvoja. Ovim programom želimo upravo to – očuvati ono što nas čini posebnima, a istodobno hrabro ulagati u modernizaciju, infrastrukturu i bolju budućnost.
Maja Štajcer
načelnica Općine Krašić

























1. UVOD

[bookmark: _Toc77859194]1.1. Kontekst i metodologija izrade Provedbenog programa Općine Krašić za razdoblje 2025.-2029. godine

Provedbeni programi jedinica lokalne samouprave kratkoročni su akti strateškog planiranja koji opisuju i osiguravaju postizanje ciljeva, ako je primjenjivo, iz srednjoročnog akta strateškog planiranja i poveznicu s proračunom jedinice lokalne samouprave. Provedbeni program jedinice lokalne samouprave donosi se za vrijeme trajanja mandata izvršnog tijela jedinice lokalne samouprave i vrijedi za taj mandat. 
[bookmark: _Toc77859195]U razdoblju do 2025. godine  važeći strateški akt Općine Krašić je Provedbeni program  Općine Krašić za razdoblje 2021.-2025. godine.

1.2.Zakonodavni okvir
Zakonom o sustavu strateškog planiranja i upravljanja razvojem Republike Hrvatske (»Narodne novine« broj 123/17 i 151/22) uređen je sustav strateškog planiranja u Republici Hrvatskoj na svim razinama upravljanja (nacionalnoj, regionalnoj i lokalnoj razini) te način pripreme, izrade, provedbe, izvješćivanja, praćenja provedbe i učinaka te vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave. Na temelju članka 15. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17 i 151/22),  Vlada Republike Hrvatske je 2023. godine donijela Uredbu o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 37/23). Sustav strateškog planiranja u RH temelji se nacionalnim (Nacionalna razvojna strategija Republike Hrvatske do 2030. godine), regionalnim, odnosno županijskim (Planovima razvoja jedinica regionalne/područne samouprave za razdoblje 2021-2027. godine).  
U skladu s navedenim, Provedbeni program Općine Krašić za razdoblje 2025-2029. predstavlja kratkoročni strateški akt kojim će se definirati mjere, aktivnosti i razvojni projekti Općine Krašić, a koji su usklađeni sa strateškim okvirom hijerarhijski viših akata, odnosno s Nacionalnom razvojnom strategijom Republike Hrvatske do 2030. godine (dalje: NRS 2030.) i Planom razvoja Zagrebačke županije za period 2021.-2027. godine. Obvezni sadržaj Provedbenog programa Općine Krašić za period 2025-2029. utvrđen je člankom 12. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 37/23). i Uputama za izradu provedbenih programa jedinice lokalne i područne (regionalne) samouprave (Dokument: UI-PPJLP(R)S-Inačica:2.0., lipanj 2025.).
[bookmark: _Toc71905363][bookmark: _Toc73944215][bookmark: _Toc76116816][bookmark: _Toc77859196]1.3.Samoupravni djelokrug rada
Općina Krašić u okviru svog samoupravnog djelokruga obavlja poslove lokalnog značenja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima  i to osobito poslove koji se odnose na:
1. uređenje naselja i stanovanje,
2. prostorno i urbanističko planiranje,
3. komunalno gospodarstvo,
4. brigu o djeci,
5. socijalnu skrb,
6. primarnu zdravstvenu zaštitu,
7. odgoj i osnovno obrazovanje,
8. kulturu, tjelesnu kulturu i šport,
9. zaštitu potrošača,
10. zaštitu i unapređenje prirodnog okoliša,
11. protupožarnu i civilnu zaštitu,
12. promet na svom području,
13. održavanje nerazvrstanih cesta, 
14. druge poslove sukladno posebnim zakonima.

Za obavljanje stručnih, općih, administrativno tehničkih i drugih poslova za potrebe Općinskog vijeća, načelnice i njihovih radnih tijela zadužen je Jedinstveni upravni odjel.
Osim navedenih poslova Odjel obavlja i poslove iz upravnih područja: društvenih djelatnosti, gospodarstva, financija, komunalno-stambenih djelatnosti, zaštite okoliša te gospodarenja otpadom, prometa i veza, imovinsko pravnih odnosa, upravljanja nekretninama na području općine kao i druge poslove koji su zakonom, drugim propisima i općim aktima stavljeni u nadležnost općine kao jedinice lokalne samouprave.
Trgovačka društva u kojima Općina Krašić ima udio / čiji je član su, između ostalog, Vodovod i kanalizacija d.o.o. Karlovac te Plešivičko vinogorje d.o.o.
Za izradu analize stanja korišteni su interni i eksterni relevantni podaci, poput Izvješća o stanju i prostoru Zagrebačke županije 2021.-2024., Izvješća o izvršenju proračuna Općine Krašić, podataka Državnog zavoda za statistiku, Financijske agencije, Hrvatskog zavoda za zapošljavanje, Hrvatske gospodarske komore i drugih nacionalnih institucija i službenih baza podataka. 

1.4. Strateški okvir
NRS 2030 usklađena je s ciljevima nove regionalne i kohezijske politike Europske unije za razdoblje 2021.-2027.:
1. Pametnija Europa (Smarter Europe), 
2. Zelena Europa bez ugljika (Greener, low-carbon Europe), 
3. Povezanija Europa (More connected Europe), 
4. Socijalnija Europa (More social Europe) i 
5. Europa bliža građanima (Europe closer to citizens)

Strateški okvir NRS 2030, kao krovni nacionalni strateški akt na koji se potom veže i strateški smjer razvoja na regionalnoj i lokalnoj razini sastoji se od sljedećih razvojnih smjerova i strateških ciljeva (dalje: SC):
Razvojni smjer 1. Održivo gospodarstvo i društvo
· SC 1. Konkurentno i inovativno gospodarstvo
· SC 2. Obrazovani i zaposleni ljudi
· SC 3. Učinkovito i djelotvorno pravosuđe, javna uprava i upravljanje državnom imovinom
· SC 4. Globalna prepoznatljivost i jačanje međunarodnog položaja i uloge Hrvatske
Razvojni smjer 2. Jačanje otpornosti na krize
· SC 5. Zdrav, aktivan i kvalitetan život
· SC 6. Demografska obnova i bolji položaj obitelji
· SC 7. Sigurnost za stabilan razvoj
Razvojni smjer 3. Zelena i digitalna tranzicija
· SC 8. Ekološka i energetska tranzicija za klimatsku neutralnost
· SC 9. Samodostatnost u hrani i razvoj biogospodarstva
· SC 10. Održiva mobilnost
· SC 11. Digitalna tranzicija društva i gospodarstva
· 
Razvojni smjer 4. Ravnomjeran regionalni razvoj
· SC 12. Razvoj potpomognutih područja i područja s razvojnim posebnostima
· SC 13. Jačanje regionalne konkurentnosti
· 
Nadalje, Provedbeni program Općine Krašić za mandatno razdoblje 2025.-2029. godine usklađen je s posebnim ciljevima Plana razvoja Zagrebačke županije za razdoblje 2021.-2027. Strateški okvir Plana razvoja Zagrebačke županije za period 2021.-2027. sastoji se od slijedećih posebnih ciljeva i mjera:
Posebni cilj 1. Povećati konkurentnost i društvenu odgovornost gospodarstva
Mjera1.1. Razvoj poticajnog poduzetničkog okruženja
Mjera1.2.: Razvoj kontinentalnog turizma

Posebni cilj 2.  Zelena županija čiji se razvoj temelji na ekološkoj i inovativnoj proizvodnji hrane i razvoju pametnih sela
Mjera 2.1. Razvoj ekološke proizvodnje hrane
Mjera 2.2. Unapređenje socio-ekonomskih uvjeta sela i poljoprivrednika
Mjera2.3. Razvoj pametnih sela

Posebni cilj 3.Poboljšati infrastrukturu i kvalitetu života održivim korištenjem prirodnih resursa i kulturnih dobara
Mjera 3.1. Korištenje obnovljivih izvora energije i energetska učinkovitost
Mjera 3.2. Prilagodba na učinke klimatskih promjena
Mjera 3.3. Razvijena komunalna i prometna infrastruktura
Mjera 3.4. Visoka kvaliteta urbanog i prirodnog okruženja
Mjera 3.5. Zaštita okoliša i održivo korištenje prirodnih vrijednosti
Mjera 3.6. Zaštita i održivo korištenje  kulturnih vrijednosti 

Posebni cilj 4.Razvijati ljudske resurse i unaprijediti upravljanje razvojem
Mjera 4.1. Otvorena i učinkovita županijska, lokalna samouprava
Mjera 4.2. Unapređenje socijalnih i zdravstvenih usluga
Mjera 4.3. Unapređenje odgojno-obrazovnih usluga
Mjera 4.4. Razvoj ljudskih resursa i kvalificirane radne snage

Dokument je usklađen s višegodišnjem financijskim okvirom EU te aktima strateškog planiranja povezanim s uvjetima koji omogućavaju provedbu fondova Europske unije u razdoblju od 2021-2027. definiranim Odlukom o utvrđivanju akata strateškog planiranja povezanih s uvjetima koji omogućavaju provedbu fondova Europske unije u razdoblju od 2021. do 2027. godine, rokova donošenja i tijela zaduženih za njihovu izradu (Vlada Republike Hrvatske, KLASA: 022-03/20-04/352, URBROJ: 50301-05/16-20-6), a koja je u skladu s Prijedlogom uredbe Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu plus, Kohezijskom fondu i Europskom fondu za pomorstvo i ribarstvo i financijskih pravila za njih i za Fond za azil i migracije, Fond za unutarnju sigurnost i Instrument za upravljanje granicama i vize (COM(2018) 375 final).








2. ANALITIČKA PODLOGA IZ KOJE PROIZLAZE KRATKOROČNE RAZVOJNE POTREBE I RAZVOJNI POTENCIJALI

2.1. Osnovni podaci 
Općina Krašić nalazi se u sjeverozapadnom dijelu Zagrebačke županije. Prema prirodno-geografskoj regionalizaciji Hrvatske ovaj prostor pripada jugozapadnom dijelu Panonske mega regije. Kao sastavni dio Zagrebačke županije Općina Krašić ulazi u područje šireg zagrebačkog prostora. Područje Općine Krašić graniči sa općinom Žumberak i Draganić te gradom Jastrebarsko, Samobor i Ozalj . Glavna obilježja klime Zagreba i Zagrebačke županije, pa tako i Općine Krašić uklapaju se u opće klimatske uvjete zapadnog dijela Panonske nizine. Ovo područje nalazi se unutar pojasa umjerenih širina, s izraženim godišnjim dobima, gdje se miješaju utjecaji euroazijskog kopna, Atlantika i Sredozemlja. To se očituje na taj način da u nekim pokazateljima klime dolazi do izražaja mediteranska, a u drugim kontinentalna klima, pri čemu ni jedno od ovih obilježja ne prevladava. Općina Krašić prostire se na površini od 71 km2 odnosno 2,30% ukupne površine Zagrebačke županije.

Slika 1. Položaj Općine Krašić
[image: ]Izvor: Plan razvoja Općine Krašić 2023.-2030.godine


2.2. Stanovništvo 

U Općini Krašić živi 2.250 stanovnika (31,47 st/ km2), što je među nižim stopama u Županiji. U teritorijalnom obuhvatu općine Krašić nalazi se 33 naselja: Barovka, Begovo Brdo Žumberačko, Brezarić, Brlenić, Bukovica Prekriška, Careva Draga, Čučići, Čunkova Draga, Dol, Donje Prekrižje, Gornje Prekrižje, Hrženik, Hutin, Jezerine, Konjarić Vrh, Kostel Pribički, Krašić, Krnežići, Krupače, Kučer, Krupezova Gorica, Medvendraga, Mirkopolje, Pećno, Pribić, Pribić Crkveni, Prvinci, Radina Gorica, Rude Pribićke, Staničići Žumberački, Strmac Pribićki, Svrževo i Vranjak Žumberački.
Najveće naselje po broju stanovnika i veličini površine je naselje Krašić sa 542 stanovnika.
Tablica 1. Broj stanovnika prema naseljima 
	Ime naselja
	Broj stanovnika
	Indeks (2021./2011.)
	% Rasta/pada stanovnika

	
	2011.
	2021.
	
	

	Barovka
	18
	6
	0,33
	-67,00%

	Begovo Brdo Žumberačko
	13
	8
	0,62
	-38,00%

	Brezarić
	270
	242
	0,90
	-10,00%

	Brlenić
	195
	185
	0,95
	-5,00%

	Bukovica Prekriška
	33
	18
	0,55
	-45,00%

	Careva Draga
	5
	3
	0,60
	-40,00%

	Čučići
	-
	1
	-
	-

	Čunkova Draga
	24
	15
	0,63
	-37,00%

	Dol
	174
	172
	0,99
	-1,00%

	Donje Prekrižje
	48
	52
	1,08
	8,00%

	Gornje Prekrižje
	50
	40
	0,80
	-20,00%

	Hrženik
	106
	94
	0,89
	-11,00%

	Hutin
	102
	84
	0,82
	-18,00%

	Jezerine
	32
	22
	0,69
	-31,00%

	Konjarić Vrh
	18
	13
	0,72
	-28,00%

	Kostel Pribićki
	50
	48
	0,96
	-4,00%

	Krašić
	616
	542
	0,88
	-12,00%

	Krnežići
	34
	27
	0,79
	-21,00%

	Krupače
	54
	53
	0,98
	-2,00%

	Kučer
	32
	28
	0,88
	-12,00%

	Kurpezova Gorica
	9
	7
	0,78
	-22,00%

	Medven Draga
	31
	23
	0,74
	-26,00%

	Mirkopolje
	93
	82
	0,88
	-12,00%

	Pećno
	10
	3
	0,30
	-70,00%

	Pribić
	262
	193
	0,74
	-26,00%

	Pribić Crkveni
	173
	150
	0,87
	-13,00%

	Prvinci
	8
	5
	0,63
	-37,00%

	Radina Gorica
	17
	11
	0,65
	-35,00%

	Rude Pribićke
	19
	11
	0,58
	-42,00%

	Staničići Žumberački
	2
	-
	-
	-

	Strmac Pribićki
	111
	83
	0,75
	-25,00%

	Svrževo
	28
	29
	1,04
	4,00%

	Vranjak Žumberački
	3
	-
	-
	-

	Ukupno
	2.640
	2.250
	0,85
	-15,00%

	Zagrebačka županija 
	317.606
	299.985
	0,94
	-5,55%

	 Republika Hrvatska 
	4.284.889
	3.871.833
	0,90
	-9,64%


Izvor: DZS

U općini Krašić prema Popisu stanovništva iz 2021. godine živjelo  je 2.250 stanovnika, te je za 390 osoba smanjen broj stanovnika u odnosu na popis iz 2011. godine. Prema spolu ima 1.092 muškaraca, te 1.158 žena, od čega do 15 godina starosti ima 163, a preko 15 godina ima 2.012 stanovnika. 

2.3. Tržište rada
Prema podacima Hrvatskog zavoda za mirovinsko osiguranje sa stanjem na dan 31.01.2025. godine na području općine Krašić 79,45 % osiguranika zaposleno je kod pravnih o soba, zatim slijede radnici kod fizičkih osoba u postotku od 9,25 % , obrtnici u postotku od 7,02 %,  poljoprivrednici u postotku od 3,77% te samostalne profesionalne djelatnosti u postotku od 0,51 %.

Tablica 2.: Osiguranici mirovinskog osiguranja prema osnovama osiguranja
	Osnova osiguranja
	Broj osiguranika
	%

	Radnici kod pravnih osoba
	464
	79,45%

	Obrtnici
	41
	7,02%

	Poljoprivrednici
	22
	3,77%

	Samostalne profesionalne djelatnosti
	3
	0,51%

	Radnici kod fizičkih osoba
	54
	9,25%

	Ukupno
	584
	100,00%


Izvor podataka: Hrvatski zavod za mirovinsko osiguranje, stanje na dan 31.01.2025.


Tablica 3: Kretanje broja nezaposlenih osoba po godinama
	Godina
	2021.
	2022.
	2023.
	2024.
	2025.

	Krašić
	47
	30
	33
	33
	53


Izvor: HZZ, Statistika on-line
Iz prethodne tablice uočava se da je u 2025. godini na području općine Krašić došlo do pada broja nezaposlenih osoba u odnosu na 2021. godinu (pad za 25,5 %).  
Naredna tablica prikazuju strukturu nezaposlenih prema stručnoj spremi, a iz nje je vidljivo da je najveći udio nezaposlenih osoba bez škole i s nezavršenom osnovnom školom.
Tablica 4: Obrazovna struktura nezaposlenih 
	Godina
	2025.

	Bez škole i nezavršena osnovna škola
	20

	Završena osnovna škola
	12

	Srednja škola
	16

	Prvi stupanj fakulteta, stručni studij i viša škola
	3

	Fakultet, akademija, magisterij, doktorat
	2

	Ukupno
	53


Izvor: HZZ, Statistika on-line



2.4. Gospodarstvo

Općina Krašić prema indeksu razvijenosti za 2024. godinu ima indeks razvijenosti 97,481 svrstana je u 4. skupinu razvijenosti prve četvrtine ispodprosječno rangiranih jedinica lokalne samouprave.
Prema podacima FINE o poslovanju poduzetnika Zagrebačke županije za 2023. godinu na području općine Krašić posluje 34 gospodarska subjekta, najviše su registrirani kao društvo s ograničenom odgovornošću, zatim kao jednostavno društvo s ograničenom odgovornošću te jedan gospodarski subjekt spada u ostale obveznike poreza na dobit. 

Tablica 5 : Najznačajniji poduzetnici u Općini Krašić
	R.br.
	Poslodavac
	Broj zaposlenih (12/2023)
	Ukupni prihodi u 2023.g. (mil. EUR)

	1
	MM MESNA INDUSTRIJA D.O.O.
	146
	5,070

	2
	ŽE-MA D.O.O.
	53
	0,565

	3
	KAMENOLOMI KRAŠIĆ D.O.O.
	3
	0,324

	4
	OM RADEČIĆ D.O.O.
	16
	0,257

	5
	BAK-TEHNIKA D.O.O.
	33
	0,232


Izvor: FINA

Obrtništvo u općini Krašić, ali i u cijeloj Republici Hrvatskoj, je u konstantnom padu zadnjih nekoliko godina, te je svako investicijsko ulaganje za očuvanje obrtništva dobro došlo. Na području općine Krašić, prema podacima Obrtnog registra za kolovoz 2025. godine, posluje 49 obrta.

2.5. Poljoprivreda i šumarstvo
Prostor općine Krašić tradicionalno je okrenut poljoprivredi i stočarstvu kao najvažnijim gospodarskim djelatnostima. Najznačajniji prirodni resursi kojima općina raspolaže, poljoprivredno zemljište i šumske površine, odredit će i buduću gospodarsku strukturu, također najvećim dijelom vezanu uz njihovo iskorištavanje.
Najbrojniji nositelji poljoprivrede na području općine je 160 obiteljskih poljoprivrednih  gospodarstva. 
Tablica 6: Tipologija poljoprivrednih gospodarstava
	Tip poljoprivrednog gospodarstva
	Broj poljoprivrednih gospodarstava

	Obiteljsko gospodarstvo
	160

	Obrt
	5

	Samoopskrbno poljoprivredno gospodarstvo
	27

	Ukupno
	192


Izvor: ARKOD, stanje na dan 31.12.2023.

Prema evidenciji ARKOD-a na području općine ima 1.956 parcela na površini od 614,69 ha, a najveći broj parcela su oranice i livade.






Tablica 7: Poljoprivredno zemljište prema vrstama upotrebe
	Vrsta upotrebe
	Površina parcele (ha)
	Broj parcela

	Oranica
	277,04
	978

	Staklenik na oranici
	0,46
	8

	Livada
	249,9
	651

	Krški pašnjak
	51,33
	79

	Vinogradi
	17,27
	129

	Iskrčeni vinogradi
	0,05
	1

	Voćnjak
	15,16
	88

	Rasadnik
	0,13
	1

	Mješoviti višegodišnji nasadi
	1,26
	9

	Ostale vrste uporabe zemljišta
	0,7
	5

	Privremeno neodržavana parcela
	1,39
	7

	Ukupno
	614,69
	1.956


Izvor: ARKOD, stanje na dan 31.12.2023.


2.6. Infrastruktura

2.6.1. Prometna povezanost

Općina Krašić povezana je s gradom Zagrebom. Središtem Općine Krašić prolazi državna cesta DC546. Direktni izlazak na autocestu u Jastrebarskom izuzetno je značajan za Krašić i okolicu.
Kroz općinu Krašić prolazi 13,731km županijskih cesta te 33,146 km lokalnih cesta.
Županijske ceste:
	ŽC3097
	Kamanje (D228) - Vivodina – Petruš Vrh – Krašić (D546)
	7,353
	km

	ŽC3100
	Kostel Pribićki (D546) – Slavetić – Petrovina (Ž3102)
	2,613
	km

	ŽC3297
	Brezarić (D546) – Ozalj (D228)
	3,765
	km


					Ukupno ŽC:                                          13,731   km

	LC31129
	Gornje Prekrižje – Jezerine (Ž3097)
	2,080
	Km

	LC31130
	Pećno – Rude Pribićke – Kostel Pribićki (D546)
	10,301
	km

	LC31132
	Strmac Pribićki (D546) – Pribić – Krašić (D546)
	4,097
	km

	LC31133
	Krašić (D546) – Krupače
	1,135
	km

	LC31136
	Brlenić (D546) – Čeglje (D1)
	4,302
	km

	LC31184
	Mirkopolje (nerazvrstana cesta – L31185)
	0,974
	km

	LC31185
	Mirkopolje (Ž3297) – A. G. Grada Karlovca (Vukoder)
	5,443
	km

	LC34014
	Vrhovac (L34013) – Krašić (Ž3097)
	4,814
	km


                                                                 Ukupno LC:                                                 33,146 km 




Na području Općine Krašić značajan dio prometne infrastrukture čine i nerazvrstane ceste koje su u nadležnosti Općine Krašić te imaju važnu ulogu u povezivanju naselja, dostupnosti gospodarskih i poljoprivrednih površina te svakodnevnom životu stanovništva. Ukupna duljina nerazvrstanih cesta na području Općine Krašić iznosi 31,79 km. Nerazvrstane ceste redovito se održavaju i uređuju kroz aktivnosti asfaltiranja, sanacije kolnika, održavanja bankina, oborinske odvodnje i prometne signalizacije.
Općina Krašić kontinuirano ulaže u modernizaciju i poboljšanje prometne povezanosti putem ulaganja u nerazvrstane ceste na području svih naselja.  (https://www.krasic.hr/otvoreni-podaci/ ).
Željezničku povezanost stanovništvo općine Krašić ostvaruje preko željezničke stanice grada Jastrebarskog, a udaljena je 15,3 km od Krašića.

[bookmark: _TOC_250007]2.6.2. Zračni promet

Područje Općine Krašić je autocestom Karlovac – Zagreb direktno povezana sa Zračnom lukom Zagreb
koja je od Krašića udaljena 34,8 km.

2.6.3. Vodoopskrba i odvodnja

Javni isporučitelj vodnih usluga na području Općine Krašić je Vodovod i kanalizacija d.o.o. Karlovac, nakon provedenog postupka pripajanja dotadašnjeg društva Vode Krašić d.o.o. Djelatnosti javnog isporučitelja vodnih usluga obuhvaćaju: opskrbu pitkom vodom i odvodnju i pročišćavanje otpadnih voda. 
Sustav vodoopskrbe na području Općine Krašić organiziran je kroz dvije zone opskrbe: ZO Krašić i ZO Pribić. ZO Krašić opskrbljuje se putem vodocrpilišta „Krašić“, dok se ZO Pribić opskrbljuje putem vodocrpilišta „Puškarov Jarak“. Vodospremu „Brezarić“ puni vodocrpilište „Krašić“, a vodospremu „Okrug“ vodocrpilište „Puškarov Jarak“. 
U narednom razdoblju planiraju se aktivnosti usmjerene na daljnji razvoj i modernizaciju sustava vodoopskrbe, uključujući projekte vodospreme Okrug, cjevovoda Puškarov Jarak – Krašić, projekta „Zdenac 2“ te drugih projekata vodoopskrbne infrastrukture.
Sustav javne odvodnje i pročišćavanja otpadnih voda na području Općine Krašić nije u cijelosti uspostavljen te većina kućanstava koristi individualne sustave prikupljanja otpadnih voda, pretežito septičke i sabirne jame.
U narednom razdoblju planira se razvoj sustava javne odvodnje i projekata vodnokomunalne infrastrukture na području Općine Krašić.

2.6.4. Elektroenergetski sustav

Osnovna je zadaća elektrodistribucijske mreže dovođenje električne energije do potrošača, a isporuka te energije mora biti kvalitetna i uz maksimalni stupanj sigurnosti. Na području Zagrebačke županije opskrbu električnom energijom obavljaju DP "Elektra - Zagreb", DP "Elektra - Karlovac" i DP "Elektra - Križ".
Nedostatna ulaganja u razvoj mreže, pa i u najnužnije održavanje postojećih postrojenja u proteklim godinama, dovelo je do vrlo lošeg stanja dijela elektrodistribucijske mreže na području naše županije. Zbog toga neki potrošači električne energije imaju nedopustivo loše naponske uvjete, ili su pak njihovi niskonaponski strujni krugovi preopterećeni, te imamo područja koja nazivamo "sivim zonama". Posljedica toga su učestali prekidi u isporuci električne energije. 
Područjem Općine Krašić prolazi dalekovod 400 kW, 2x110 kW i veći broj 20x10 kW dalekovoda, a od transformatorskih postrojenja jedna 110/35 kW i veći broj 10(20)/04 kW.

2.6.5. Plinoopskrba

Općina  Krašić nema izgrađenu plinsku mrežu.

2.6.6. Pošta i elektroničke komunikacije

Telekomunikacijski promet je svojim brzim tehnološkim razvojem i značajnim pojeftinjenjem (odnosno širom dostupnošću) otvorio mnoge nove mogućnosti lakšeg protoka informacija od važnosti za svakidašnji život, kulturu i gospodarstvo, te uključivanje u europske i svjetske tokove. Pošta i telekomunikacijske veze imaju važnu ulogu u procesu opće globalizacije društva. U sustavu veza postignut je stupanj razvoja kao srednje razvijene zapadnoeuropske zemlje, te treba težiti održanju i eventualno poboljšanju tog stupnja.
Srednjim dijelom Općine Krašić prolazi međunarodni optički vod uz državnu autocestu A1, a cijelo područje općine dobro je pokriveno podzemnim magistralnim i korisničkim spojnim vodovima nepokretne telekomunikacijske mreže.
Hrvatska pošta za područje Općine Krašić ima poštanski ured u Krašiću, koji uz poštanske usluge
obavlja financijske i druge usluge.

2.6.7. Zbrinjavanje komunalnog otpada

Organizirano prikupljanje i odvoz komunalnog otpada na području Općine Krašić obavlja trgovačko društvo EKO-FLOR PLUS d.o.o. iz Oroslavja, a sustavom organiziranog odvoza otpada obuhvaćena su sva kućanstva na području Općine.
Na području Općine Krašić nema odlagališta otpada. Komunalni otpad prikuplja se i odvozi putem ovlaštenog sustava gospodarenja otpadom.
U Općini Krašić provodi se odvojeno prikupljanje komunalnog otpada na mjestu nastanka, sukladno važećim propisima iz područja gospodarenja otpadom, pri čemu se otpad odvozi u redovitim vremenskim intervalima.
U narednom razdoblju planiraju se aktivnosti usmjerene na daljnje unaprjeđenje sustava gospodarenja otpadom, povećanje odvojenog prikupljanja otpada, razvoj reciklažne infrastrukture te jačanje mjera zaštite okoliša i održivog gospodarenja otpadom.
2.7. Obrazovanje
Na području Općine Krašić postoji jedan vrtić koji je u privatnom vlasništvu koji je u 2023./2024 godini pohađalo 39 djece. U njima se odgajaju i obrazuju djeca u redovnom cjelodnevnom programu. Osim cjelodnevnog programa organiziran je program predškolskog odgoja za djecu u godini prije polaska u školu
Program osnovnoškolskog obrazovanja provodi se u osnovnoj školi OŠ „Kardinal Alojzije Stepinac“ Krašić, a provodi se u :
· Osnovnoj školi OŠ „Kardinal Alojzije Stepinac“ Krašić 
· Područnoj školi Vukšin Šipak
· Područnoj školi Kostanjevac

Prema dostupnim podacima Državnog zavoda za statistiku u školskoj godini 2023./2024. bilo je upisano 138 učenika.
Na području Općine Krašić ne postoji niti jedna srednja škola i visokoškolska ustanova. Učenici, nakon završetka osnovne škole srednjoškolsko obrazovanje stječu najčešće u okolnim gradovima kao što su Jastrebarsko, Karlovac i Zagreb. Studenti sa područja Općine Krašić studiraju uglavnom na nekom od fakulteta Zagrebačkog sveučilišta. U školskoj godini 2023./2024. godini na studije je bilo upisano 69 studenata s područja općine Krašić, a u 2023. godini  diplomiralo je 19 studenata.

2.8. Zdravstvo i socijalna skrb

Na području Općine Krašić u sklopu Doma zdravlja Zagrebačke županije ispostava Jastrebarsko nalazi se ambulanta Krašić. U sastavu ambulante djeluje dva liječnika obiteljske medicine i jedan stomatološki tim.

Područje Općine Krašić spada u nadležnost Centra za socijalnu skrb Jastrebarsko.

2.9. Udruge

Prema podacima Registra udruga RH na području općine Krašić djeluju 23 udruge.

Tablica 8: Popis udruga
	1
	KULTURNO-UMJETNIČKA UDRUGA "RADILOVAC"

	2
	Dobrovoljno vatrogasno društvo Prekrižje

	3
	Dobrovoljno vatrogasno društvo Pribić

	4
	DRUŽBA VITEZOVA MLADOG VINA "GROZD"

	5
	Ekološka udruga Slapnica

	6
	Kulturno umjetničko društvo "Josip Torbar" Krašić

	7
	Kulturno umjetničko društvo Pribić

	8
	Lovačka udruga "Fazan" Krašić

	9
	MAŽORETKINJE OPĆINE KRAŠIĆ

	10
	Nogometni klub "Krašić"

	11
	Nogometni klub "Mladost" Brezarić

	12
	Nogometni klub "Pribić"

	13
	Sportska zajednica Općine Krašić

	14
	UDRUGA HRVATSKIH BRANITELJA DOMOVINSKOG RATA KRAŠIĆ

	15
	UDRUGA MLADIH "VRATA PRIRODE"

	16
	UDRUGA POLJOPRIVREDNIH PROIZVOĐAČA "STROJNI PRSTEN-FARMER"

	17
	Udruga privatnih šumovlasnika i šumoposjednika "Cerovica"

	18
	Udruga vinogradara, vinara, voćara "Dolina kardinala" Krašić

	19
	Udruga za opstanak i razvoj Krašićkoga kraja

	20
	Vatrogasna zajednica Općine Krašić

	21
	Dobrovoljno vatrogasno društvo Krašić

	22
	Moto klub Krašić

	23
	UDRUGA DRAGOVOLJACA DOMOVINSKOG RATA KRAŠIĆ

























Izvor: Registar udruga RH

Svaka udruga ima specifičnosti, ali postoji osnovni zakonski okvir u kojem udruge moraju funkcionirati. Taj okvir prije svega obuhvaća registraciju udruga i potrebu podnošenja financijskog izvještaja koji će pokazati na koji su se način udruge financirale, ali i koristile novac.
Udruge uglavnom svoje redovite programe i aktivnosti provode volonterski uz pojedinačna pokroviteljstva i financiranje iz proračuna Općine.
2.10. Kulturno spomenička baština
Prema Registru kulturnih dobara Republike Hrvatske koju vodi Ministarstvo kulture, na području općine nalaze se 11 zaštićenih kulturnih dobara.

Tablica 9. Popis kulturnih dobara
	R.br.
	Reg. broj 
	Naziv kulturnog dobra 
	Naselje
	Vrsta kulturnog dobra 
	Pravni status

	1
	Z-1897
	Crkva Presvetog Trojstva
	Krašić
	Nepokretna pojedinačna
	Zaštićeno kulturno dobro

	2
	Z-1777
	Crkva sv. Mihovila
	Gornje Prekrižje
	Nepokretna pojedinačna
	Zaštićeno kulturno dobro

	3
	Z-1877
	Crkva sv. Siksta
	Pribić Crkveni
	Nepokretna pojedinačna
	Zaštićeno kulturno dobro

	4
	Z-1470
	Kapela Majke Božje
	Dol
	Nepokretna pojedinačna
	Zaštićeno kulturno dobro

	5
	Z-1891
	Kapela sv. Ivana Krstitelja
	Krašić
	Nepokretna pojedinačna
	Zaštićeno kulturno dobro

	6
	Z-2067
	Kompleks dvora i kapele sv. Marije
	Strmac Pribićki
	Nepokretna pojedinačna
	Zaštićeno kulturno dobro

	7
	Z-3650
	Kulturno - povijesna cjelina Krašić
	Krašić
	Kulturnopovijesna cjelina
	Zaštićeno kulturno dobro

	8
	Z-7350
	Okućnica
	Krašić
	Nepokretna pojedinačna
	Zaštićeno kulturno dobro

	9
	Z-7919
	Pil Majke Božje Žalosne/Sveta Jana
	Hrženik
	Nepokretna pojedinačna
	Zaštićeno kulturno dobro

	10
	Z-3766
	Rodna kuća kardinala Alojzija Stepinca
	Brezarić
	Nepokretna pojedinačna
	Zaštićeno kulturno dobro

	11
	Z-1588
	Tradicijska okućnica
	Medven Draga
	Nepokretna pojedinačna
	Zaštićeno kulturno dobro


Izvor: Registar kulturnih dobara RH

2.11. Javne financije Općine

Proračun je, osim za redovno financiranje poslova, funkcija i programa Općine, vrlo bitan i kao instrument ekonomske politike kojim se utječe na ekonomsko stanje Općine, odnosno na ekonomski rast i zaposlenost. Proračunom se usmjerava gospodarski razvoj Općine i upravlja svim potencijalnim resursima. 
Proračun za 2025. godinu iznosi 6.643.351,35 EUR-a.
Za realizaciju prioriteta i razvojnih projekata Općine Krašić koristi sredstva iz sljedećih izvora:
· proračuna Općine Krašić,
· Zagrebačke županije,
· nacionalnih razvojnih programa,
· EU fondova.
3. MISIJA, VIZIJA I SWOT ANALIZA 

3.1. Misija

Misija Općine Krašić je stvaranje uravnotežene i sigurne zajednice kroz odgovorno i zakonito upravljanje javnim sredstvima te ravnomjeran razvoj komunalne, društvene i socijalne infrastrukture.
Općina Krašić svojim djelovanjem potiče poduzetništvo, poljoprivredu i razvoj obiteljskog života, brine o kvaliteti javnih usluga te osigurava transparentnost i učinkovitost u radu svih službi na korist svojih mještana.
3.2. Vizija
Krašić – općina koja čuva svoju tradiciju, vjeru i zajedništvo, a istodobno hrabro ulaže u modernizaciju i razvoj.
Vizija Općine Krašić je postati mjesto prepoznatljivo po uređenosti, sigurnosti i kvaliteti života, gdje se poštuje prošlost, a stvaraju uvjeti za ostanak mladih obitelji i skladan život svih generacija.

3.3. SWOT analiza 
	Snage
	Slabosti
	Prilike
	Prijetnje

	Odgovorno upravljanje proračunom i poštivanje fiskalne i pravne odgovornosti
	Ograničeni lokalni proračunski prihodi u odnosu na potrebe za kapitalnim ulaganjima
	Korištenje nacionalnih i županijskih programa te EU fondova za razvoj komunalne i društvene infrastrukture
	Centralizacija odluka i složeni administrativni postupci koji usporavaju provedbu projekata

	Pozitivan proračunski rezultat i stabilno financijsko poslovanje
	Nepovoljni demografski trendovi i smanjenje broja mladih obitelji
	Ulaganje u predškolski odgoj i obrazovanje kao temelj demografske obnove
	Rastući troškovi građevinskih radova i javnih usluga

	Uspostavljen sustav transparentnog rada i otvorene komunikacije s građanima
	Neravnomjerna razvijenost infrastrukture između naselja
	Razvoj ruralnog turizma, lokalnih proizvoda i poljoprivrede
	Rizik ovisnosti o vanjskim izvorima financiranja

	Aktivne udruge, društveni i sportski život koji povezuje zajednicu
	Nedostatak stručnog i administrativnog kadra u pojedinim područjima
	Jačanje međusobne suradnje s okolnim općinama i institucijama
	Demografsko starenje i iseljavanje radno aktivnog stanovništva

	Očuvana prirodna i kulturna baština te snažan lokalni identitet
	Nedovoljno razvijen turistički i gospodarski sadržaj
	Digitalizacija uprave i unaprjeđenje učinkovitosti rada
	Klimatski i okolišni rizici (poplave, suše) koji mogu utjecati na poljoprivredu i infrastrukturu



4. STRATEŠKI OKVIR PROVEDBENOG PROGRAMA OPĆINE KRAŠIĆ ZA RAZDOBLJE 2025-2029. GODINE

Strateško planiranje i razvoj Općine Krašić u razdoblju do 2029. godine temeljit će  se na postavljenom strateškom okviru koji je dio Provedbenog programa Općine Krašić za razdoblje 2025-2029. godine. Strateški okvir Provedbenog programa Općine Krašić za razdoblje 2025.-2029. godine definiran je kroz 13 razvojnih mjera koje su usklađene sa 4 posebna cilja Plana razvoja Zagrebačke županije za period 2021.-2027. 
U okviru 13 mjera je 26 aktivnosti kroz koje će Općina Krašić pratiti uspješnost vlastitog strateškog planiranja te provedenih ciljeva i rezultata Provedbenog programa. Svaka od aktivnosti mjerit će se kroz definirane pokazatelje rezultata te utvrđene polazišne i ciljne vrijednosti za određeni pokazatelj rezultata. Uz to, važan element strateškog planiranje je i strateško planiranje proračunskih sredstava koja su potrebna za realizaciju mjera i aktivnosti. Shodno tome, strateški okvir Provedbenog programa obuhvaća poveznicu s proračunom Općine. Detaljan pregled mjera i aktivnosti nalazi se u Prilogu 1 Provedbenog programa Općine Krašić.
4.1.Popis mjera i aktivnosti s pripadajućim pokazateljima rezultata 
U okviru Posebnog cilja 1. Povećati konkurentnost i društvenu odgovornost gospodarstva iz Plana razvoja Zagrebačke županije za period 2021.- 2027.provodit će se sljedeća mjera: 1.1.  Razvoj poduzetništva i obrta.
Mjerom 1. 1.  Razvoj poduzetništva i obrtništva želi se omogućiti što bolji uvjeti za odvijanje i razvoj gospodarskih aktivnosti poduzetnika i obrtnika. 
U okviru navedene mjere provodit će se sljedeće aktivnosti: 

1.1.1. Unapređenje poduzetničkog okruženja
1.1.2. Subvencije poduzetnicima i obrtnicima

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	1.1.  Razvoj poduzetništva i obrtništva
	Broj investicija u gospodarsku infrastrukturu
	-
	1




U okviru Posebnog cilja 2.  – Zelena županija čiji se razvoj temelji na ekološkoj i inovativnoj proizvodnji hrane i razvoju pametnih sela iz Plana razvoja Zagrebačke županije za period 2021.-2027. provodit će se sljedeća  mjera: 2.1. Razvoj poljoprivrede.
Mjerom 2.1. Razvoj poljoprivrede želi se omogućiti što povoljniji uvjeti za razvoj poljoprivredne proizvodnje poljoprivrednika na području Općine. U okviru navedene mjere provodit će se sljedeća aktivnost: 
2.1.1. Subvencije poljoprivrednicima

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	2.1. Razvoj poljoprivrede
	Broj korisnika subvencija u poljoprivredi 
	45
	55


U okviru Posebnog cilja 3. Poboljšati infrastrukturu i kvalitetu života održivim korištenjem resursa i kulturnih dobara iz Plana razvoja Zagrebačke županije za period 2021.-2027. provodit će se sljedeće mjere: 3.1.Uređenje naselja i stanovanje, 3.2. Prostorno i urbanističko planiranje, 3. 3. Komunalno gospodarstvo, 3.4. Kultura, tjelesna kultura i sport, 3.5. Zaštita i unapređenje prirodnog okoliša, 3.6. Protupožarna i civilna zaštita i 3.7.  Promet i održavanje javnih prometnica.
Mjerom 3.1.Uređenje naselja i stanovanje želi se doprinijeti energetskoj obnovi objekata javne namjene i poboljšanju uvjeta života na području općine. U okviru navedene mjere provodit će se sljedeće aktivnosti: 
3.1.1. Unapređenje i energetska obnova objekata javne namjene
3.1.2. Uređenje i opremanje s ciljem unaprjeđivanja uvjeta za život u naseljima

	 Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	3.1. Uređenje naselja i stanovanje
	Broj korisnika potpore za uređenje društvenih domova
	-
	2

	
	Broj uređenih groblja i mrtvačnica
	1
	3



Mjerom 3.2. Prostorno i urbanističko planiranje želi se omogućiti plansko uređenju prostora, definiranje kriterija njegovog korištenja i namjene te katastarsko-geodetske izmjere zemljišta. 
U okviru navedene mjere provodit će se sljedeća aktivnost:
3.2.1. Aktivnosti vezane za prostorno planiranje

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	3.2. Prostorno i urbanističko planiranje
	Broj prostorno planskih dokumenata 
	-
	2



Mjerom 3. 3. Komunalno gospodarstvo želi se osigurati kontinuitet i unapređenje zdravih i sigurnih uvjeta života u općini. U okviru navedene mjere provodit će se sljedeće aktivnosti: 
3.3.1. Razvoj i uspostavljanje održivog sustava vodoopskrbe i odvodnje
3.3.2. Aktivnosti vezane za izgradnju i održavanje komunalne infrastrukture

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	3. 3.Komunalno gospodarstvo
	Duljina izgrađene kanalizacije u km
	0
	1

	
	Duljina izgrađenih nogostupa u m
	0
	1.500



Mjerom 3.4. Kultura, tjelesna kultura i sport želi se omogućiti odvijanje i potaknuti jače korištenje kulturnih i sportskih aktivnosti. 
U okviru navedene mjere provodit će se sljedeće aktivnosti:
3.4.1. Ulaganja u zaštitu kulturne baštine te očuvanje i promociju kulturnih i povijesnih vrijednosti
3.4.2. Promicanje kulture i kulturnih sadržaja
3.4.3. Poticanje razvoja sporta i rekreacije


	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	3.4. Kultura, tjelesna kultura i sport
	Broj obnovljenih objekata kulturne baštine
	-
	1

	
	Broj korisnika donacija u kulturi
	2
	15

	
	Broj sportskih klubova koji primaju subvenciju za rad
	-
	4



Mjerom 3.5. Zaštita i unapređenje prirodnog okoliša želi se omogućiti zaštita i unapređenje prirodnog okoliša i održivo upravljanje prirodnim dobrima. 
U okviru navedene mjere provodit će se sljedeće aktivnosti:
3.5.1. Ulaganja u očuvanje okoliša i prirodne baštine
3.5.2. Uspostava cjelovitog sustava za održivo gospodarenje otpadom
3.5.3. Izgradnja građevina za gospodarenje otpadom

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	3.5. Zaštita i unapređenje prirodnog okoliša
	Broj reciklažnih dvorišta i održavanje reciklažnog dvorišta
	-
	1



Mjerom 3.6. Protupožarna i civilna zaštita želi se osigurati mjera zaštita i spašavanja civilnog stanovništva i imovine. 
U okviru navedene mjere provodit će se sljedeća aktivnost: 
3.6.1. Poboljšanje opremljenosti i kapaciteta protupožarnih snaga

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	3.6. Protupožarna i civilna zaštita
	Iznos donacija vatrogasnim zajednicama i DVD-ovima (EUR)
	42.000
	50.000



Mjerom 3.7.  Promet i održavanje javnih prometnica želi se  unaprijediti prometna infrastruktura općine, poboljšati protočnost kretanja motornih cestovnih vozila, povećati površine/ceste kojima se kreću samo pješaci, povećati prometnu sigurnost. 
U okviru navedene mjere provodit će se sljedeće aktivnosti: 
3.7.1  Unapređenje i izgradnja prometne infrastrukture             
3.7.2. Razvoj i poboljšanje uvjeta za siguran promet

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	3.7.  Promet i održavanje javnih prometnica
	Duljina asfaltiranih prometnica u km
	61,40 
	66




U okviru Posebnog cilja 4. Razvijati ljudske resurse i unaprijediti upravljanje razvojem iz Plana razvoja Zagrebačke županije za period 2021.- 2027.provodit će se sljedeće mjere: 4.1. Briga o djeci, 4.2. Odgoj i obrazovanje, 4.3. Socijalna skrb i 4.4.  Lokalna uprava i administracija.

Mjerom 4.1. Briga o djeci želi se omogućiti smještaj za boravak, odgoj i edukaciju sve djece predškolskog uzrasta na područja općine. 
U okviru navedene mjere provodit će se sljedeće aktivnosti: 
4.1.1. Provedba predškolskog odgoja
4.1.2. Unapređenje uvjeta za predškolski odgoj i obrazovanje

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	4.1. Briga o djeci
	Ukupan broj upisane djece u dječji vrtić
	39
	60

	
	Broj novosagrađenih objekata  predškolskog odgoja
	0
	1



Mjerom 4.2. Odgoj i obrazovanje  želi se osigurati što bolji uvjeti za odgoj i obrazovanje učenika i studenata. 
U okviru navedene mjere provodit će se sljedeća aktivnost:
4.2.1. Subvencije i stipendije u obrazovanju

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	4. 2. Odgoj i obrazovanje  
	Broj učenika i studenata koji primaju subvencije za prijevoz
	45
	55



Mjerom 4.3. Socijalna skrb želi se omogućiti zdrav, aktivan i kvalitetan život stanovnika, poboljšati materijalni položaj i kvalitetu života ranjivim skupinama, te se uspješnije boriti protiv siromaštva stanovnika. 
U okviru navedene mjere provodit će se sljedeća aktivnost:
4.3.1. Dodjela subvencija, pomoći i donacija

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	4.3. Socijalna skrb
	Broj socijalno ugroženih korisnika jednokratnih novčanih pomoći
	20
	10



Mjerom 4.4.  Lokalna uprava i administracija želi se omogućiti učinkovitiji redovan rad i funkcioniranje izvršne i predstavničke vlasti i upravnog odjela. 
U okviru navedene mjere provodit će se sljedeće aktivnosti: 
4.4.1. Jačanje kompetencija i unaprjeđenje sustava lokalne uprave
4.4.2. Priprema projekata za sufinanciranje sredstvima fondova

	Mjera
	Pokazatelj rezultata
	Polazišna vrijednost (2024.)
	Ciljna vrijednost (2029.)

	4.4.  Lokalna uprava i administracija
	Broj digitaliziranih usluga
	-
	4

	
	Broj projekata JLS kojima je odobreno sufinanciranje iz fondova
	-
	3



U prilogu 2. Provedbenog programa nalazi se popis projekata Općine Krašić za mandatno razdoblje 2025.-2029. godine.














5. OKVIR ZA PRAĆENJE I IZVJEŠTAVANJE 
Praćenje i izvještavanje o provedbi akta strateškog planiranja od značaja za jedinice lokalne samouprave sastavni je dio procesa strateškog planiranja i definirano je Pravilnikom o Strateškom planiranju. Praćenje provedbe akata strateškog planiranja obuhvaća proces prikupljanja, analize i usporedbe pokazatelja (definirani u strateškom okviru Općine Krašić) kojima se sustavno prati uspješnost provedbe mjera akta strateškog planiranja. Izvještavanje o provedbi akta strateškog planiranja proces je pružanja pravovremenih i relevantnih informacija ključnim nositeljima strateškog planiranja na razini JLS  te široj javnosti o statusu provedbe strateškog akta.
Za provedbu ovoga Provedbenog programa te za praćenje i izvještavanje o provedbi nadležna je Općina Krašić na čelu s načelnicom kao odgovornom osobom. Općina Krašić koordinira proces koji za cilj ima provedbu mjera usmjerenih dostizanju strateških ciljeva te ispunjenju vizije. Načelnica će u suradnji s lokalnim koordinatorom i nadležnim upravnim odjelima pratiti provedbu Programa te izvještavati prema nadležnim tijelima. Načelnica je odgovorna za redovno izvještavanje o provedbi Provedbenog programa i uspješnosti zadanih ciljeva.
Ciljevi praćenja i izvještavanja su sljedeći:
· sustavno praćenje uspješnosti provedbe mjera akta strateškog planiranja
· učinkovito upravljanje provedbom akta strateškog planiranja i kontinuirano unapređivanje javne politike korištenjem rezultata praćenja i izvješćivanja
· pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i revizije akta strateškog planiranja kroz analizu učinka, ishoda i rezultata provedenih mjera
· utvrđivanje nenamjernih pozitivnih i negativnih posljedica provedbe akta strateškog planiranja
· povezivanje politike, programa, prioriteta, mjera i razvojnih projekata
· osiguranje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.
Rokovi i postupci praćenja i izvještavanja o provedbi Provedbenog programa jedinica lokalne i područne (regionalne) samouprave propisani su Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 44/2023). Izvješće se podnosi nadležnim tijelima jednom godišnje – do  15. veljače tekuće godine za prethodnu godinu.
Proces praćenja i izvještavanja uključuje sljedeće korake u cilju provedbe praćenja i izvještavanja o strateškom planiranju:

1. Uspostava institucionalnog okvira za praćenje uspješnosti provedbe
2. Identifikacija zahtjeva praćenja
3. Uspostava mreže osoba za praćenje
4. Izvještavanje o rezultatima; identifikacija mogućih problema
5. Pokretanje preventivnih mjera rješavanja problema
6. Ispunjavanje službenih zahtjeva izvješćivanja

